open-index/open-wikipedia-markdown huggingface dataset:
הצהרת פריז לכיבוד החוק הימי

**הצהרת פריז לכיבוד החוק הימי** הייתה הסכם רב-צדדי בינלאומי מ-16 באפריל 1856 עליו הסכימו הצדדים הלוחמים במלחמת קרים (כולל צרפת, בריטניה, פרוסיה, האימפריה הרוסית והאימפריה העות'מאנית), שנאספה בקונגרס פריז  לאחר שנחתם הסכם השלום של פריז במרץ 1856. האמנה יצרה לראשונה את האפשרות לאומות שלא היו מעורבות בכינון ההסכם ולא חתמו, להפוך לצד על ידי הצטרפות להצהרה לאחר מכן. דבר שהיווה חידוש משפטי חשוב במשפט הבינלאומי. בהמשך עשו זאת 55 מדינות, דבר שהיה בלתי אפשרי בתקופה כה קצרה, לולא החידש. הדבר היווה צעד גדול בגלובליזציה של המשפט הבינלאומי.

350px|ממוזער|משא ומתן של צירים בקונגרס פריז, ציור מאת אדואר דובוף
המטרה העיקרית של צרפת ובריטניה הייתה לבטל את הפרייבטינג, חלק מהלוחמה הימית ושוד ימי לפיה צד לוחם נתן אישור רשמי לספינות בבעלות פרטית לתפוס ספינות אויב באמצעות מכתבי יפוי כוח . על ידי שיבוש המסחר, פריבטירים יכולים להיות יעילים נגד אויבים התלויים במסחר ולאלץ אותם לפרוס את ספינות המלחמה שלהם כדי להגן על ספינות הסוחר שלהם. בדרך זו, מדינות ימיות יכולות לנהל מלחמה נגד מעצמות יבשתיות גדולות יותר על ידי הרס המסחר שלהן.

הצהרת פריז קבעה מדיניות בינלאומית הקשורה לשייט נייטרלי ולוחמני בים הפתוח, והציגה כללים חדשים ל"פרסי מלחמה" , חלק מרכוש אויב שנתפס על ידי צד לוחם במהלך מלחמה או קרב, או לאחריהם, בדרך כלל בים. הנציגים הסכימו על שלוש נקודות עיקריות: ספינות חופשיות מייצרות סחורות חופשיות, מצור אפקטיבי, וללא פריבטירים. בתמורה לוויתור על הנוהג של תפיסת סחורות נייטרליות על ספינות אויב, התעקשה צרפת על נטישת חוק המלחמה הבריטי מ-1756  שאסר על בריטניה לסחור עם מדינות נייטרליות שסחרו גם עם האויב.

## ראו גם
* פריבטיר

## הערות שוליים

קטגוריה:משפט ימי
קטגוריה:משפט בין-לאומי פומבי
קטגוריה:שוד ים
קטגוריה:דיני מלחמה
קטגוריה:משפט בין-לאומי
גיל אליה

**גיל אליה** (נולד ב-1983) הוא קצין בצה”ל בדרגת תת-אלוף, בתפקיד המזכיר הצבאי של נשיא המדינה.

## ביוגרפיה
אליה נולד בירושלים ולמד בתיכון ג'נוגלי. התגייס לצה"ל והתנדב ליחידת עוקץ. השלים את הכשרת מסלול הלוחם ביחידה, ויצא לקורס קציני חי"ר. בסיום הקורס שב לעוקץ ושימש בה במספר תפקידי פיקוד, בהם מפקד פלגה. בשנים 2017–2020 שירת כמפקד יחידת עוקץ. עם סיום תפקידו זה מונה למפקד היחידה המטכ"לית לאבטחת בכירים. באוקטובר 2022 מונה למפקד חטיבת המרום, ושירת כמפקד החטיבה במהלך מלחמת חרבות ברזל, עד אוגוסט 2025.

ב-19 אוקטובר 2025 מונה למזכיר הצבאי של נשיא המדינה בדרגת תא"ל.

אליה נשוי ואב לארבעה ילדים, והוא בעל תואר ראשון ושני במנהל עסקים.

## קישורים חיצוניים

* 
* 

## הערות שוליים

קטגוריה:מפקדי חטיבות במלחמת חרבות ברזל
קטגוריה:מפקדי חטיבת המרום
קטגוריה:תתי-אלופים בצה"ל
קטגוריה:רעננה: אישים
קטגוריה:מזכירים צבאיים של נשיא המדינה
קטגוריה:ישראלים שנולדו ב-1983
יוסף ליפשיץ

**יוסף ליפשיץ** (אוגוסט 1887, כ"ז באייר תרמ"ז - 17 בדצמבר 1950, ח' בטבת תשי"א) היה מהדמויות החשובות בחיפה העברית בשלהי התקופה העות'מאנית ובתקופת המנדט הבריטי. ליפשיץ הקים את חנות הספרים העברית הראשונה בחיפה, חבר ועד הקהילה העברית, ממייסדי בית הספר הריאלי העברי ומזכיר לשכת המסחר והתעשייה העברית כחיפה.

## קורות חיים
יוסף ליפשיץ נולד בביאליסטוק. אביו מיכאל היה מגבירי הקהילה היהודית בעיר. המשפחה עלתה לארץ ישראל ב-1905. תחילה עלו לירושלים וב-1906 עבר לחיפה שם פתח ב-1908 חנות ספרים וצרכי כתיבה. ליפשיץ היה מוכר ומקושר בכל ארץ ישראל. הוא הציע מנויים לעיתון המבשר שיצא בקושטא (היא איסטנבול של ימינו) ול"הד הזמן" שיצא בווילנה.

עם התמנותו לוועד קופת המלווה "קדימה" בחיפה מכר את חנותו.

ליפשיץ התחתן עם ציפורה (אפריל 1889 - נובמבר 1951), נכדת שרה איטה פלמן, חלוצת הפרדסנות בארץ ישראל. במלחמת העולם הראשונה ברחו לדמשק כדי שיוסף לא יתגייס, שם גם נולד להם בנם.

ב-1913 היה ציר חיפה והגליל ל שהתקיים בווינה.

ליפשיץ היה ממייסדי בית הספר הריאלי העברי בחיפה. במקביל היה ממקימי שכונת "מצפה" (אזור רחוב מסדה כיום). כמו כן היה חבר ומזכיר ועד הקהילה העברית, גוף שאיחד את כל הציבור היהודי בחיפה. הוא היה גם מנהל סניף חיפה של חברת הביטוח "יהודה" בסוף שנות ה-20 של המאה ה-20, ומזכיר לשכת המסחר והתעשייה העברית של חיפה והמחוז.

ב-1933 ניהל את עיתון "השער", מקומון חיפאי שעורכו היה פנחס מרגולין, עורך הדין היהודי הראשון בחיפה. כמו כן כתב בעיתונים השקפה, הצבי ודאר היום.

ב-1937 קיבל את אות מסדר האריה הלבן הצ'כי. על שמו רחוב "נתיב יוסף"ב.

## קישורים חיצוניים
* 
* 

## הערות שוליים

קטגוריה:חיפה: אישים
קטגוריה:אנשי עסקים ישראלים
קטגוריה:אישים שהשתתפו בוועידות הקונגרס הציוני העולמי
קטגוריה:אספני ספרים
קטגוריה:אישים הקבורים בבית הקברות חוף הכרמל
קטגוריה:ישראלים שנולדו ב-1887
קטגוריה:ישראלים שנפטרו ב-1950
הרפובליקנים הרדיקלים

**הרפובליקנים הרדיקלים** (שנודעו מאוחר יותר גם בשם "איתנים" Stalwarts) היו פלג בתוך המפלגה הרפובליקנית בארצות הברית שמקורו בהקמת המפלגה ב-1854 - כשש שנים לפני מלחמת האזרחים - עד הפשרה של 1877 , שסיימה את תקופת השיקום. הם קראו לעצמם "רדיקלים" בגלל מטרתם למיגור העבדות בארצות הברית באופן מיידי, מוחלט ותמידי. מנהיגי הרפובליקנים הרדיקלים כללו את ג'ון פרימונט, בנג'מין וייד, הנרי דייוויס, צ'ארלס סאמנר, תדיאוס סטיבנס, האניבל המלין, ג'וזף מקלרג, צ'ארלס דרייק, ויוליסס ס. גרנט.

הרפובליקנים הרדיקליים זכו להתנגדות במהלך המלחמה על ידי הרפובליקנים המתונים (בהנהגת הנשיא אברהם לינקולן), ועל ידי המפלגה הדמוקרטית. הם לחצו על לינקולן לקדם את שחרור העבדים בצפון עד לפרסום הצהרת האמנציפציה הסופית ב-1 בינואר 1863. במהלך המלחמה התנגדו הרדיקלים לבחירתו הראשונית של לינקולן בגנרל ג'ורג' מקללן לפיקוד העליון של צבא המזרח הגדול של הפוטומק ולמאמציו של לינקולן ב-1864 להחזיר את מדינות הדרום שנפרדו לאיחוד במהירות ובקלות. לינקולן זיהה מאוחר יותר את מקללן כלא כשיר ופוטר אותו. הרדיקלים ניסו להעביר את תוכנית השיקום שלהם דרך הקונגרס בשנת 1864. לינקולן הטיל וטו על כך, שכן הוא הוציא לפועל את מדיניותו שלו באמצעות כוחו כמפקד צבאי. 

לאחר המלחמה הרדיקלים הובילו מאמצים לבסס זכויות אזרח לעבדים לשעבר וליישם את האמנציפציה באופן מלא. לאחר שצעדים לא מוצלחים ב-1866 הביאו לאלימות נגד עבדים לשעבר במדינות המורדים, רדיקלים דחפו את התיקון ה-14 לחוקת ארצות הברית להגנות סטטוטוריות דרך הקונגרס. הם התנגדו לאפשר לקצינים לשעבר מהקונפדרציה להשתלט מחדש על השלטון הפוליטי בדרום ארצות הברית, והדגישו שוויון, זכויות אזרח וזכויות הצבעה ל"בני חורין", כלומר עבדים לשעבר ששוחררו במהלך מלחמת האזרחים או אחריה על ידי הכרזת האמנציפציה והתיקון השלושה עשר לחוקה.

באפריל 1865 לינקולן נרצח. רדיקלים דחפו לביטול העבדות ללא פיצוי, בעוד לינקולן רצה לשלם לבעלי עבדים שהיו נאמנים לאיחוד. הם נלחמו בחריפות ביורשו של לינקולן, אנדרו ג'ונסון. לאחר שג'ונסון הטיל וטו על פעולות שונות של הקונגרס המעדיפות אזרחות לבני חורין, הרדיקלים ניסו להדיח אותו מתפקידו באמצעות הליך הדחה, שנכשלה בהצבעה ב-1868.

## ראו גם
* התנועה לביטול העבדות
* עבדות בארצות הברית
* תקופת השיקום

קטגוריה:התנועה לביטול העבדות
קטגוריה:מלחמת האזרחים האמריקנית
קטגוריה:המפלגה הרפובליקנית (ארצות הברית)
קטגוריה:ארצות הברית: עבדות
קטגוריה:תקופת השיקום
פשע לא מאורגן

**פשע לא מאורגן** היא סדרת טלוויזיה ישראלית המורכבת ממערכונים מסוגת קומדיית פשע, ששודרה בתחילת שנת 2022 בערוץ קשת 12. בסדרה מככב אנסמבל שחקנים, בהם רן לוי, חיים זנאתי וישראל קטורזה.

לסדרה עונה אחת בת עשרה פרקים.

## נושאי המערכונים
המערכונים עוסקים בפשע המאורגן, בפושעים בעת ביצוע פשע או בנוכחות גורמי אכיפת החוק (שוטרים, חוקרים, סוהרים), ובמיוחד בקשר עם בני משפחותיהם בחיי היום-יום. חלק ניכר מהמערכונים מציג אותן דמויות באותו נושא, בהמשכים ובהסתמך על קטעים קודמים (קבוצת שודדים לפני שוד ובמהלכו, זוג מחסלים במשימות שונות, בתו של ראש ארגון פשיעה המחפשת זוגיות, חוקרי משטרה ושיטותיהם להערים על הנחקרים, משתתפי חוג תיאטרון בכלא, קבוצת פושעים עם ליקויים שונים בדיבור, צמד עבריינים שמשתחררים מהכלא לאחר 25 שנה וכדומה).

יוצר הסדרה הראשי, רן לוי, סיפר כי את ההשראה לכתיבתה קיבל מהאזנה מקרית לשיחות של עבריינים בבית קפה בנתניה.

## סקירת סדרה

## פרקים
### עונה 1

## קישורים חיצוניים
* פשע לא מאורגן, פרקי הסדרה לצפייה ישירה באתר מאקו
* 

## הערות שוליים

קטגוריה:סדרות טלוויזיה ישראליות
קטגוריה:קומדיות פשע ישראליות
קטגוריה:קשת: תוכניות וסדרות
קטגוריה:סדרות טלוויזיה ישראליות שעלו לשידור בשנת 2022
לחם בורודינסקי

ממוזער|לחם בורודינסקי שלם
**לחם בורודינסקי** (ברוסית: **бородинский хлеб**) או לחם בורודינו הוא לחם שיפון מחמצת חום כהה ממוצא רוסי, ממותק באופן מסורתי בדבשה ובטעם בזרעי כוסברה וכרוויה.

## הכנה
לחם בורודינסקי נעשה באופן מסורתי (עם המתכון המובהק שנקבע בתקן ГОСТ 5309-50) מתערובת של לא פחות מ-80% במשקל של קמח שיפון מלא עם כ-15% מקמח חיטה וכ-5% של לתת שיפון, או לעיתים רחוקות, לתת שעורה, לעיתים קרובות מחמצת סטארטר שהוכנה בנפרד, העשויה כמו בצק רבוך, כלומר על ידי דילול הקמח באמצעות מים בכמעט טמפרטורת רתיחה (96-95 °C) והוספת השמרים לאחר קירור התערובת ל-67-65 מעלות צלזיוס. לאחר מכן הוא ממותק ונצבע בדבשה סוכרוז סלק, ומתובל במלח ובתבלינים, בהם כאמור זרעי הכוסברה, והקימל הם אופציונלים, אבל הם עדיין די פופולרים. מתכונים מודרניים הם לרוב 100% קמח שיפון מלא.

סוג לחם בורודינסקי הנקרא "עילאי" מורכב מ-100% שיפון (85% שיפון מלא ו-15% קמח שיפון לבן) קיים לפי מתכון טרום-GOST שנמצא בספרו של P.M. Plotnikov & M.F. Kolesnikov משנת 1940 "350 סוגי לחם".

## אגדת המקור
קיימות מספר אגדות לגבי האטימולוגיה. הפופולרי ביותר קובע שהלחם הזה נוקב בשמה של מרגריטה טוחובה, אלמנתו של גנרל מלחמות נפוליאון אלכסנדר טוחוב,  שנספה בקרב בורודינו. אלמנתו הקימה מנזר בשדה הקרב לשעבר, שבסופו של דבר היא הפכה לאם המנזר הזה. לפי הדיווחים נזירותיה המציאו את המתכון של הלחם להגשה באירועי אבל, לפיכך, בצבע כהה וחגיגי, ועם זרעי כוסברה עגולים המייצגים קלע אשכול קטלני.

אגדה נוספת שקושרת את הלחם גם כן לקרב בורודינו מזכירה קרון מזון שהכיל קמח קימל ושיפון שהתפוצץ על ידי פגיעת פגז תותח, מה שאילץ את האנשים לשחזר את המרכיבים.

גרסה שלישית מציינת כי המלחין והכימאי אלכסנדר בורודין הביא את הרעיון ללחם הזה למוסקבה מאיטליה, שם התעניין באפייה מקומית. מכיוון ששיפון לא תורבת באופן נרחב בדרום אירופה, זוהי גרסת המקור הכי קלה לפסילה בשל אי היתכנותה.

אין מקורות תומכים באגדות אלה, וסביר להניח ששמו של הלחם הזה הופיע לראשונה רק לאחר מהפכת אוקטובר (1917), מכיוון שלא הוזכר בשום מקור לפני 1920. למעשה, המתכון המודרני לא הופיע בדפוס לפני 1933, תחילה בתזכירים פנימיים של מפעל אפייה במוסקבה. עם זאת, בספרות אפיית הלחם של סוף המאה ה-19 קיימים מספר מתכונים דומים, אם כי בדרך כלל השתמשו בזרעי קימל במקום כוסברה.

## לקריאה נוספת
* קוממיסברוט
* לחם ארוחת בוקר (Ontbijtkoek)
* רשימת מנות רוסיות

## קישורים חיצוניים

* מסמך סטנדרטי GOST 5309-50 (רוסית)
## הערות שוליים

קטגוריה:המטבח הרוסי
קטגוריה:לחם
קולביאקה

[ממוזער|250px|קולביאקה עם [אלתית|סלמון]]
[ממוזער|250px|קולביאקה סלמון לפני [אפייה]]
**קולביאקה** (ברוסית: **кулебяка**) הוא סוג של פירוגי ממולא מהמטבח הרוסי.

## מאפיינים

המאכל ממולא בדרך כלל בסלמון או בחדקן, אורז או כוסמת, ביצים קשות, פטריות, בצל ושמיר. הפשטידה נאפית במעטפת של מאפה, בדרך כלל של בריוש או בצק עלים. קולביאקה עשוי היום גם עם מילויים צמחוניים פשוטים יותר כמו כרוב או תפוחי אדמה.

## היסטוריה

בראשית המאה ה-20 הביא אותו אוגוסט אסקופייה לצרפת וכלל מתכונים עבורו בספרו The Complete Guide to the Art of Modern Cookery.

קולביאקה גראנד קלאסי כולל מספר מילויים, לעיתים קרובות תערובת של דג לבן ואורז לשכבות העליונות והתחתונות עם פילה חדקן או סלמון ביניהם. בדרך כלל את המילויים מחלקים לבליני דקים, כדי למנוע ערבוב. המרכיב היוצא דופן ביותר שנכלל בדרך כלל בגרסה הגדולה של המנה הוא מח עצם מעמוד השדרה של החדקן.

## לקריאה נוספת
* רשימת מנות רוסיות
* בקר ולינגטון
## קישורים חיצוניים

## הערות שוליים

קטגוריה:המטבח הרוסי
קטגוריה:מאכלי דגים
קטגוריה:ממולאים
ככה היא באמצע

"**ככה היא באמצע**" הוא שיר שנכתב על ידי דני סנדרסון, מנחם זילברמן ואלון אולארצ'יק והלחינו אפרים שמיר ויצחק קלפטר. השיר הופיע באלבומה השלישי של להקת כוורת.

את השיר קיבלה הלהקה עם לחן ו-C PART, שאת המילים כתב מנחם זילברמן. את שאר המילים בשיר השלימו סנדרסון ואולארצ'יק. הלחן נכתב לדברי שמיר בהשראת המוזיקה של הגיטריסט ג'נגו ריינהארדט.

בשנת 2003 הוציא גידי גוב את אלבום גרסאות כיסוי, ריקוד ירח בו גרסה חדשה לשיר. את השיר עיבד מוזיקלית עדי רנרט.

השיר היה מועמד למצעדי הפזמונים השבועיים של הגל הקל ב־15 ביולי 1975, ושהה במצעד 11 שבועות, מתוכם שלושה שבועות צעד במקום הראשון.

## קישורים חיצוניים
* '''ככה היא באמצע''', באתר הספרייה הלאומית
* 
* אקורדים לשיר '''ככה היא באמצע''', באתר Tab4u
* 
* 

## הערות שוליים

קטגוריה:שירי כוורת
קטגוריה:שירים בעברית
קטגוריה:שירים שנכתבו על ידי אלון אולארצ'יק
קטגוריה:שירים שנכתבו על ידי דני סנדרסון
קטגוריה:שירים שהולחנו על ידי אפרים שמיר
קטגוריה:שירים שהולחנו על ידי יצחק קלפטר
קטגוריה:שירי איגיון
קטגוריה:סינגלים שהגיעו למקום הראשון בישראל
קרול סטניסלב רדזיוויל

**קַרוֹל סטַנִיסְלַב רַדְזִיוִיל** (בפולנית: **Karol Stanisław Radziwiłł**, בליטאית: **Karolis Stanislovas Radvila**; ) היה אציל פולני, דיפלומט ונסיך חבר העמים הפולני-ליטאי. הוא מכונה לעיתים **אדוֹן יקר** (בפולנית: Panie Kochanku) כדי להבדיל בינו לבין . ה רדזיוויל מילא כמה תפקידים חשובים: משנת 1752 הוא היה  של ליטא, ובשנת 1757 הוא הפך לאחד מראשוני המקבלים את עיטור . משנת 1762 הוא היה וויבוד של מחוז וילנה.

רדזיוויל נולד ב-27 בפברואר 1734 לגנרל-הטמאן  והנסיכה פרנצ'ישקה אורשולה וישניוביצקה, ובילה את ילדותו בניאסוויז', בדוכסות הגדולה של ליטא, שהייתה אז חלק מחבר העמים הפולני-ליטאי.

בשנת 1767 הוא הפך למרשל הכללי של , ובשנה שלאחר מכן למרשל  שהובסה בקרב נגד האימפריה הרוסית. לאחר המפלה ב-1772 הוא היגר, אך ב-1777 חזר לחבר העמים הפולני-ליטאי וחידש את כל תפקידיו הקודמים לאחר שהבטיח לראשונה את נאמנותו למלך הפולני סטניסלב השני אוגוסט, לו התנגד בעבר. במהלך הסיים הגדול מ-1788 ועד מותו ב-1790 הוא היה מתנגד מוביל לרפורמה, המלך סטניסלב אוגוסט ובני בריתו; חברי המפלגה הפוליטית המכונה  בראשות .

רדזיוויל היה המגנאט העשיר ביותר בפולין-ליטא במחצית השנייה של המאה ה-18. עם זאת, הוא היה פופולרי בקרב האצולה הענייה יותר. באביב 1790, כאשר סבל מהשמנת יתר חולנית ומהשלכות הלוואי של אלכוהוליזם, עבר קרול סטניסלב רדזיוויל לעיר ביאלא פודולסק שב, שם מת ב-21 בנובמבר מבלי להותיר צאצאים שירשו את עושרו העצום.

המשורר והמחזאי הפולני  הצהיר כי רדזיוויל היה "אזרח עם לב אבן, שהקורבנות שלו למען האומה הפולנית היו יוצאי דופן ובלתי נשכחים". רדזיוויל הונצח גם ב, ציור בצבע שמן מאת האמן הפולני יאן מטייקו, שהושלם בשנת 1866, המתאר את מחאתו של  נגד  במהלך  של 1773. ציור זה, שהוא גם תיאור של רגע היסטורי ואלגוריה לתקופה שמסביב של ההיסטוריה של פולין, הוא אחת מיצירותיו המפורסמות ביותר של מטייקו, ותמונה אייקונית של מחאה רגשית.

, הורשקו (Horeszko) מתוך השיר האפי "" מאת אדם מיצקביץ', היה מבוסס באופן רופף על קרול סטניסלב רדזיוויל.

לנסיך היה בית ברחוב Rue Neuve des Bons Enfants בפריז. הרחוב נקרא כיום .

## קישורים חיצוניים

## ביאורים

## הערות שוליים

קרול סטניסלב
קטגוריה:אצולה פולנית
קטגוריה:ילידי 1734
קטגוריה:נפטרים ב-1790
Spinnin (שיר של מדיסון ביר)

"**Spinnin**" הוא שיר של הזמרת-יוצרת האמריקאית-יהודייה מדיסון ביר. השיר יצא לאור ב-18 באוגוסט 2023, על ידי חברת התקליטים אפיק רקורדס ו-Sing It Loud כסינגל חמישי מתוך אלבום האולפן השני שלה, *[[Silence Between Songs]]*. השיר נכתב והופק על ידי ביר, לירוי קלמפיט, טים זומרס.

## רקע
נלקח השראה מן השיר "Yesterday" של הביטלס משנת 1965.

## וידאו קליפ
הקלים יצא לאור ב-18 באוגוסט 2023. הקליפ מתאר שכדור הארץ נעצר במן ומדיסון היא האדם היחיד שנותר.

את קליפ ביימו איירין מורנו וביר.

## היסטוריית יציאות לאור

## קישורים חיצוניים

## הערות שוליים

קטגוריה:שירי מדיסון ביר
קטגוריה:שירים באנגלית
קטגוריה:שירים שנכתבו על ידי לירוי קלמפיט
קטגוריה:סינגלים בהוצאת אפיק רקורדס
פלגת מערב אפריקה

**פלגת מערב אפריקה**, הידועה גם בשם הפלגה המונעת הייתה פלגה של הצי המלכותי הבריטי שמטרתה הייתה לדכא את סחר העבדים האטלנטי על ידי סיור בחופי מערב אפריקה. הפלגה הוקמה בשנת 1808 לאחר שהפרלמנט הבריטי חוקק את חוק סחר העבדים 1807 שאסר על סחר בעבדים. בסיס הפלגה היה בפורטסמות', אנגליה, והיא הייתה תחת פיקוד עצמאי עד 1856 ולאחר מכן שוב מ-1866 עד 1867.

השפעתה של הפלגה נדונה, כאשר כמה פרשנים תיארו אותה כבעלת תפקיד משמעותי בסיום סחר העבדים ופרשנים אחרים תיארו כבעלת משאבים דלים ומושפעת משחיתות. מלחים בצי המלכותי החשיבו את השיבוץ ביחידה כאחת ההשמות הגרועות ביותר בשל הרמות הגבוהות של מחלות טרופיות. במהלך פעילותה, היא הצליחה לכבוש כ-6% מספינות העבדים הטרנס-אטלנטיות ושחררה כ-150,000 אפריקאים לחופשי. בין 1830 ל-1865, כמעט 1,600 מלחים מתו במהלך השירות בפלגה, בעיקר ממחלות.

במקביל לפעילות הפלגה, פעלה בריטניה לדיכוי סחר העבדים הבינלאומי על ידי שורה של הסכמים בינלאומיים - תחילה עם מעצמות מערביות כמו האימפריות הספרדית, ההולנדית והפורטוגלית, ובהמשך עם מדינות רבות נוספות. 

קטגוריה:היסטוריה של הצי המלכותי הבריטי
קטגוריה:פעולות צבאיות נגד העבדות
קטגוריה:ביטול העבדות בממלכה המאוחדת
ואטרושקה

ממוזער|300px|צלחת של ואטרושקי
**ואטרושקה** (ברוסית: **ватрушка**) הוא מאפה מזרח אירופאי (פירוגי) מתוק או מלוח.

## מאפיינים

ואטרושקה מעוצב כטבעת בצק עם גבינה לבנה מסורתית טבורוג באמצע, לפעמים בתוספת צימוקים או חתיכות פרי. הגודל הנפוץ ביותר הוא בערך 10-5 ס"מ בקוטר, אך קיימות גם גרסאות גדולות יותר. מאפי ואטרושקה נאפות בדרך כלל באמצעות בצק לחם שמרים מתוק. סוגים מלוחים נעשים באמצעות בצק לא ממותק, עם בצל נוסף למילוי.

## אטימולוגיה

האטימולוגיה של המילה אינה ברורה. ההשערה הרווחת שואבת את השם מהמילה vatra שמשמעותה "אש" בכמה שפות סלאביות (אוקראינית למשל). לפי גרסה אחרת, המילה שאולה מהשפה הרומנית, שבה "ואטרה" פירושה "סוג של עוגה, אפוייה באש". השערות אלטרנטיביות מחברות אותו לפועל teret (тереть, "לשפשף" או "לגרור") או למונח טבורוג (творог), כלומר "גבינה לבנה חצי קשה".

## לקריאה נוספת
* מאפה קרלי
* חצ'פורי
* קולאץ'
* רשימת מנות רוסיות
* פירוז'ק
* סירניקי
* ורניקי

## קישורים חיצוניים

## הערות שוליים

קטגוריה:המטבח הסובייטי
קטגוריה:מאכלי גבינה
קטגוריה:המטבח הרוסי: קינוחים
קטגוריה:המטבח האוקראיני: קינוחים
קטגוריה:המטבח הבלארוסי
קטגוריה:אוכל רחוב
קטגוריה:מאפים
קטגוריה:קינוחים ממולאים
Carnival

"**Carnival**" הוא שיר של , סופרגרופ היפ הופ אמריקאי המורכב מהראפר קניה וסט והזמר טיי דולה סיין. הוא יצא לאור כסינגל השלישי מתוך אלבום הבכורה שלהם, *[[Vultures 1]]* (2024), ב-15 בפברואר 2024.

השיר הגיע למקום הראשון במצעד הבילבורד הוט 100. זה שירו החמישי של וסט, השני של טיי דולה סיין והראשון של פלייבוי קרטי וריץ' דה קיד שהגיע להישג זה. וסט הוא הראפר הראשון שהגיע למקום הראשון במצעד בשלושה עשורים שונים. זה שירו הראשון מזה 13 שנה שהגיע למקום הראשון, מאז "E.T." (2011) עם קייטי פרי, והראשון כאמן מוביל מאז "Stronger" (2007).

## רקע והוצאה
מוזיקאי הטראפ האמריקאים פלייבוי קרטי וריץ' דה קיד משתתפים בשיר. גרסות מודלפת של "Carnival" הסתובבו ברשתות החברתיות לפני צאתו הרשמית. השיר נחשף במסיבת השמעה של האלבום *Vultures 1*, שנערכה ביונייטד סנטר בשיקגו ב-8 בפברואר. גרסה זו של "Carnival" הכילה דגימה מתוך הופעה חיה מ-1983 של "Iron Man" של בלאק סבאת'. הסולן של הלהקה אוזי אוסבורן הצהיר כי לא אישר את הדגימה, כשכתב ברשתות החברתיות כי וסט "סורב לקבל רשות מכיוון שהוא אנטישמי וגרם לרבים כאב לב". אשתו של אוסבורן והמנהלת שלו, שרון, אמרה ל-TMZ כי הם שוקלים צעדים משפטיים נגד וסט.

מסיבת השמעה נוספת שנערכה ב-10 בפברואר ב-UBS ארנה בלונג איילנד כללה את השיר "Carnival", עם דגימה מתוך שירו של וסט "Hell of a Life" מתוך אלבומו *[[My Beautiful Dark Twisted Fantasy]]* (2010) במקום "Iron Man", מה ששמר למעשה על נוכחותו של "Iron Man", שכן "Hell of a Life" משלב את השיר.

## קבלה ביקורתית
חלק ניכר מהביקורת שהופנתה לשיר, כמו גם תגובת הקהל אליו, התרכז בטקסט שלו. כותבים שונים בגופי התקשורת ציינו שמאזינים מתחו ביקורת על ההתייחסות של וסט לטיילור סוויפט, כאשר כמה מעריצים צוטטו כמי שמכנים את המילים הללו "מחפיצות". ג'ואי אץ' מ-XXL כתב כי המילים של וסט שבהן "יישר קו עם" אנשים כמו אר קלי וביל קוסבי הם "אולי אחד מהשורות הכי מרימות גבות שלו עד כה".

מייקל ספונרה מבילבורד שיבח את ההפקה והמילים בשיר ודירג אותו כשיר הטוב ביותר ב-*Vultures 1*, בטענה שהוא "הדוגמה המושלמת למה אנשים משלימים עם כל המחלוקות, העיכובים באלבומים והטירוף שמגיעים עם להיות מעריץ של יה, כי אף אחד בראפ לא יוצר רגעים דוריים כמו זה". ספונרה אף שיבח את הופעותיהם של ריץ' דה קיד ופלייבוי קרטי, וקבעה כי וסט הוציא את המיטב מהם בשיר.

אריק סקולטון מקומפלקס, בביקורת על *Vultures 1*, כתב כי "יותר מהכל, זה מרגיש כאילו [וסט] רוצה להיט", והצביע על השיר כ"דוגמה הברורה ביותר" למטרה זו.

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:שירי קניה וסט
קטגוריה:שירי טיי דולה סיין
קטגוריה:שירי פלייבוי קרטי
קטגוריה:שירים באנגלית
קטגוריה:שירים שנכתבו על ידי פלייבוי קרטי
קטגוריה:שירים שנכתבו על ידי קניה וסט
קטגוריה:מחלוקות הקשורות לדגימת מוזיקה
קטגוריה:מחלוקות סביב טענות לתועבה במוזיקה
קטגוריה:סינגלים שהגיעו למקום הראשון במצעד הבילבורד הוט 100
Coastline (שיר של הולו קובס)

**Coastline** (בעברית: קו החוף) הוא סינגל הבכורה של הרכב המוזיקה האוסטרלי הולו קובס אשר יצא לאור ב-16 בנובמבר 2016 ונכלל באלבום האולפן השני של ההרכב, *[[Wanderlust (אלבום של הולו קובס)|Wanderlust]]*.

## יציאה לאור ופרסום
השיר נכתב והוקלט בידי הרכב המוזיקה האוסטרלי הולו קובס ויצא לאור ב-16 בנובמבר 2016. ב-12 בינואר 2017 יצא וידאו קליפ לשיר, הוא נכלל באלבום האולפן השני של ההרכב, *Wanderlus*t, זכה להסמכת זהב בקנדה ובאוסטרליה, וצבר למעלה מ-200 מיליון השמעות בספוטיפיי.

## רמיקסים

ב-13 באוקטובר 2017 יצאה לאור גרסת רמיקס לשיר בהשתתפות התקליטנים Woak וליו.
ב-28 באפריל 2023, כחלק מהמיני אלבום השלישי של ההרכב, *reimagined*, יצא לאור רמיקס לשיר בביצוע הלהקה האוסטרלית Vancouver Sleep Clinic , רמיקס בביצוע LANKS ורמיקס נוסף בביצוע אדם הינדן.

## נתוני מכירות

## פרסים

## הערות שוליים

קטגוריה:שירים באנגלית
פיגוע הירי בצומת ראם

**פיגוע הירי בצומת ראם** הוא פיגוע טרור פלסטיני מסוג פיגוע ירי שאירע ב-16 בפברואר 2024, ז' באדר א' ה'תשפ"ד בצומת ראם. בפיגוע נרצחו שני אנשים וארבעה אחרים נפצעו.

## הפיגוע
ב-16 בפברואר 2024, קצת אחרי השעה 12:30 מחבל שהגיע ברכב גנוב פתח בירי מאקדח לעבר תחנת אוטובוס בצומת ראם שבה המתינו נוסעים. שני גברים נרצחו, ארבעה אנשים נפצעו, שניים מתוכם פצועים באורח קשה. אזרח חמוש, רב-סרן (מיל'), שהיה מעבר לכביש, רץ לקראת המחבל וירה בו למוות. בפיגוע נרצחו חייל המילואים רס"ל אורי יעיש, בן 27, ותלמיד ישיבת קריית מלאכי ישי גרטנר, בן 23.

חובשים ופרמדיקים של מד"א פינו את הנפגעים לבתי החולים הקרובים לזירת הפיגוע, קפלן ברחובות ואסותא באשדוד.

המחבל שביצע את הפיגוע הוא פאדי ג'מג'ום, בן 40 תושב מחנה הפליטים שועפאט שבירושלים שהחזיק בתעודת זהות ישראלית. המשטרה קיבלה עליו דיווח יומיים לפני הפיגוע יומיים לאחר הפיגוע נאטם ביתו של המחבל לקראת הריסתו.

בתאריך 07.04.2024 חתם מפקד פיקוד העורף, אלוף רפי מילוא, על צו החרמה והריסה לבית בו התגורר המחבל במחנה פליטים שועפאט במזרח ירושלים.

## קישורים חיצוניים
* 
* 
* 
* 

## הערות שוליים

צומת ראם
צומת ראם
צומת ראם
צומת ראם
צומת ראם
פסטילה

[ממוזער|הפסטילה של [קולומנה]]
ממוזער|הפסטילה של ביילוב
**פסטילה** (ברוסית: **Пастила**) הוא קריש פירות מסורתי מהמטבח הרוסי.

## מאפיינים
המוצר מתואר כ"ריבועים קטנים של משחת פירות דחוסים" ו"פחזניות קלות ואווריריות עם טעם תפוח עדין". באימפריה הרוסית, הוגשו "הממתקים הקטנים עם הג'לי" לתה "עם חלק עליון לבן מוקצף, קצת כמו מרשמלו, אבל בטעם של פירות טהורים".

## היסטוריה
האזכורים הראשונים של פסטילה במקורות הכתובים הרוסיים מתוארכים למאה ה-16. השם הוא כנראה מילת השאלה מ-pastello או pastiglia האיטלקית או מ-pastille הצרפתית שבאים שניהם מהלטינית pastillus (שפירושה כיכר, או פשטידה).

במאה ה-19, הפסטילה הוכן מתפוחים רוסיים חמצמצים כמו אנטונובקה או פירות יער צפוניים מעוכים (לינגונברי, רוואן, דומדמניות) שהומתקו בדבש או בסוכר והולבנו או הובהרו בחלבוני ביצה. העיסה נאפתה בתנור הרוסי  במשך שעות רבות, לאחר מכן סודרה בכמה שכבות בתוך קופסת אלנוס ולאחר מכן הושארה לייבוש באותו תנור.

ברוסיה הצארית, פסטילה נחשב לפינוק יקר. הוא נמכר במחיר של רובל וחצי ויוצר באחוזות אצילים על ידי עבודת צמיתים. הפסטילה הזול ביותר נעשה עם דבש במקום סוכר. התנור הרוסי העניק יומיים של חום שהלך ופחת לאפיית משחת הפירות. סוג טטארי סונן דרך מסננת דקה, שעזרה לשמור על זרעי תפוח שלמים.

בתקופה הסובייטית, פסטילה הופק באמצעות טכנולוגיה שעברה אופטימיזציה תעשייתית. לפי ויליאם פוקליובקין, הפסטילה הזה בסגנון סובייטי אינו דומה בתכונות הייחודיות למוצר של תנור האיכרים והמוצר הסובייטי היה נחות במידה ניכרת מקודמותיו תוצרת הבית. בסופו של דבר הפופולריות שלו עומעמה על ידי המאכל זפיר, שעשוי ממרכיבים דומים אך עם חלבונים מוקצפים וחומרים מסמיכים.

בשנות ה-2010, הפסטילה המסורתי חזר לפופולריות שלו, כאשר גרסאות העיר קולומנה ובמיוחד של העיר בלייוב (Белёв) זמינות באופן נרחב באופן מסחרי.

## הייצור בקולומנה
העיר קולומנה מתיימרת להיות מקום הולדתו של הפסטילה "קצף לבן" המקורי ומחזיקה מוזיאון ומפעל מוזיאוני המוקדש להיסטוריה ולמסורות של ייצור הפסטילה. המוזיאון שוכן בבית סוחר שמתוארך בערך לשנת 1800, בעוד מפעל המוזיאון ממוקם בבניין המפעל ההיסטורי.

## קישורים חיצוניים

## הערות שוליים

קטגוריה:מרשמלו
קטגוריה:המטבח הסובייטי
קטגוריה:המטבח הרוסי
ספורט ימי בישראל

[ממוזער|250px|[לי קורזיץ, גולשת רוח ישראלית שזכתה בתואר אלופת העולם 4 פעמים]]
**[[ספורט ימי|הספורט הימי]] ב[[ישראל]]** מצומצם יחסית, בשל הזמינות הנמוכה של חופים ביחס לדרישות. למרות הזמינות הנמוכה של החופים, מזג האוויר מאפשר פעילות במשך רובה של השנה. בנוסף על כך, הספורט הימי הניב כ-4 מתוך 13 המדליות של ישראל במשחקים האולימפיים:
* קאנו/קיאק – מדליית ארד אחת (מיכאל קולגנוב באולימפיאדת סידני).
* שיט תחרותי – גל פרידמן (מדליית ארד באולימפיאדת אטלנטה ומדליית זהב באולימפיאדת אתונה) ומדליית ארד אחת שקיבל שחר צוברי באולימפיאדת בייג'ינג.

## ענפים
### שיט
מבחינה ארגונית, הארגון הבולט והיציג בתחום הוא איגוד השייט בישראל שהוקם ב-1960. האיגוד מאגד כ-1,350 ספורטאים מהם כ-726 ספורטאים פעילים (מהם 34% נשים) ב-13 מועדונים. האיגוד עורך כ-70 תחרויות בשנה.

### גלישה
העיסוק בתחום בארץ החל בשנות ה-20 של המאה ה-20 ופתחה משמעותית על ידי ד"ר דוריאן פסקוביץ בשנות ה-50. מספר הגולשים בישראל מוערך בכ-40 אלף גולשים ובכל שנה גדל מספר זה. ארגון הגלישה הישראלי הוא ISA – Israel Surfing Association. תחרויות נערכות בחופים השונים בזמן גלים לאורך השנה כולה, ובחסות חברות הגלישה המובילות בארץ. התחרויות נערכות בקטגוריות: ילדים, נוער ובוגרים.

### חתירה
מועדוני החתירה הבולטים הם מועדון השייטים תל אביב, מועדון החתירה חיפה ומועדון השיט טבריה.

## תחרויות בולטות
### צליחת הכנרת

צליחת הכנרת היא אירוע השחייה במים פתוחים העממי הגדול והמתמיד ביותר בארץ (מאז 1954) המתקיים מדי שנה בספטמבר או באוקטובר. אורך המסלולים נע בין קילומטר וחצי ל-5 קילומטרים.

### שיוט הערים

שיוט הערים הוא תחרות שיוט עממי לאורך חופי המדינה המתקיים מאז שנת 1939.

## ראו גם
* ספורט בישראל
* איגוד השייט בישראל

*
המדרגות הפיניקיות

**המדרגות הפיניקיות** (באיטלקית: **La Scala Fenicia**) הן מדרגות חצובות בסלע המובילות מהנמל מארינה גראנדה, של האי קפרי, למעלה למונטה סולארו ובדרכן חיברו בין קפרי ובין אנאקפרי. למרות שם המדרגות, ההנחה היא שהן לא נחצבו על ידי פיניקים, אלא על ידי מתיישבים יוונים במאה השישית או השביעית לפני הספירה.

יש 921 מדרגות עליהן עברו האנשים במשך אלפי שנים, כשהם נושאים מזונות, חפצים שונים, חומרי בניה ואפילו מים, שחסרו בחלק העליון. את נשיאת הדברים עשו, בדרך כלל, הנשים, הגברים עסקו בחקלאות וברעיית בעלי חיים.

עד שנת 1874 המדרגות היוו הקשר היחיד בין אנאקפרי לקפרי - בשנה זו נסללה הדרך הראשונה, דרך צרה ומפותלת. לא תמיד היו יחסים טובים בין תושבי שתי העיירות, קפרי ואנאקפרי. בשנת 1493 פרצה מגפה בקפרי ואנשי אנאקפרי הציבו מחסום בדרך אליהם, שער ברזל כבד. אנשי קפרי באו בלילה, פירקו את השער והטילו אותו לתהום. מה שנשאר זו מסגרת השער, הקרויה "השער המבדיל" (Porta della Differenza). בדרך המדרגות הנמשכת לאורך 1,7 קילומטרים, יש מקום בו נחרטו בסלעים, לצד הדרך, סימני צלב. הדבר נעשה, כדי להרחיק מעולי הרגל רוחות רעות.

הסופר אקסל מונתה מזכיר את המדרגות בספרו מגילת סן מיקלה והיום המדרגות קרויות על שמו, Viale Axel Munthe.

## קישורים חיצוניים

## הערות שוליים

קטגוריה:איטליה: תיירות
קטגוריה:קאפרי
קטגוריה:מדרגות
המועצה המחוקקת של אסאם

**המועצה המחוקקת של ביהר** (בהינדי: **असम विधान परिषद**; באנגלית: **Assam Legislative Council**) הייתה מועצה מחוקקת ובית עליון במחוז אסאם של הודו הבריטית.

## היסטוריה
המועצה המחוקקת של אסאם הוקמה ב־1913, כפיצול מהמועצה המחוקקת של מזרח בנגל ואסאם שהוקמה ב־1905, שב־1909 היו במועצה זו 40 חברים, חמישה מהם ייצגו את אסאם. המועצה המחוקקת הנפרדת שהוקמה לאסאם הייתה בעלת 24 חברים, 13 שמונו על ידי המושל ו־11 נבחרים. ב-1919 חוקק חוק ממשלת הודו, 1919, שהגדיל את המועצה ל־53 חברים החל מאפריל 1921. 41 מהמושבים במועצה נבחרו על ידי מחוזות בחירה, ו־12 הנותרים מונו על ידי המושל, כשהם מתחלקים לשבעה בעלי תפקידים בממשל וחמישה ללא תפקידים נוספים. המועצה הייתה גוף קבוע שלא עמד לבחירות מלאות, אך כשליש בקירוב מחבריו עמדו לבחירה מדי שנה שלישית.

ב־1935 חוקק הפרלמנט הבריטי את חוק ממשלת הודו, 1935, שקבע את נוהלי האספות המחוקקות במחוזות הודו הבריטית, ובו נקבע כי באסאם יהיה בית מחוקקים דו-ביתי, וכי המועצה המחוקקת תהיה בית עליון, לצד האספה המחוקקת של אסאם שתהיה בית תחתון. מספר חברי הבתים העליונים נקבע לכרבע מחברי הבתים התחתונים, ונקבע כי באסאם לא יפחות מספר חברי המועצה מ־21 ולא יעלה על 22, שחולקו לעשרה מושבים כללים (הינדואים), 6 מוסלמים, 2 לאירופאים, ועד ל־4 שימונו בידי מושל המחוז.

בעת חלוקת הודו ב־14 באוגוסט 1947 הועבר מחוז סילהט למזרח פקיסטן, דבר שהקטין את שטח המחוז, ובעקבות כך בוטלה המועצה, והאספה המחוקקת הייתה לבית מחוקקים חד-ביתי.

ביולי 2013 קיבלה האספה המחוקקת של אסאם חוק להקמתו מחדש של המועצה המחוקקת. החוק הוגש בפני הפרלמנט ההודי, אך לא קודם.

## הערות שוליים

אסאם
קטגוריה:אסאם
קטגוריה:רשויות מחוקקות לשעבר
זפיר (אוכל)

**זפיר** (ברוסית: **Зефир**; באוקראינית: **Зефір**; בליטאית: **Zefyras**) הוא סוג של ממתק רך המיוצר על ידי הקצפת רסק מחית פירות ופירות יער (בעיקר רסק תפוחים) עם סוכר וחלבוני ביצה עם תוספת שלאחר מכן של חומר מסמיך כמו פקטין, קארגינן, אגר או ג'לטין. הוא מיוצר במדינות ברית המועצות לשעבר. השם שניתן לו על שם האל היווני של הרוח המערבית הקלה זפירוס מסמל את מרקמו האוורירי העדין.

## היסטוריה
זפיר מופק ממוצר הקונדיטוריה הפסטילה הרוסית המסורתית, אך בתוספת קצף חלבון ביצה וחומר מסמיך ג'ל. התוספת למתכון של חלבוני ביצה לא מוקצפים מקורה בעיירה קולומנה במהלך המאה ה-15, ובמאה ה-19 קינוח הזפיר הופיע ככל הנראה בצורתו המודרנית עם חלבונים מוקצפים  כעיבוד צרפתי של המתכון שהוחזר מאוחר יותר לרוסיה.

## צורה ומרקם
הצורה של המוצר דומה בדרך כלל למרנג מסורתי. עם זאת, בניגוד למרנג מסחרי, הזפיר אינו פריך. זפיר דומה במרקמו למרשמלו או לקרמבו.

בניגוד לרוב מוצרי הקונדיטוריה דמויי המרשמלו המצופים בשוקולד (כמו קרמבו למשל), זפירים מגיעים ללא שכבות של עוגיות או ביסקוויטים.

זפיר הוא בדרך כלל לבן חלבי, אך מגיע גם בסוגים של צבע ורדרד לטעמים המכילים פירות יער ודובדבנים, או עשוי להיות בצבע ירוק אם הוא בטעם תפוחים. זפיר נמכר גם עם מעטפת חיצונית דקה ושוקולדית. לעיתים הזפיר מכיל בפנים ריבה בטעם פירות יער. 
## הכנה
זפיר מיוצר באופן מסורתי עם בסיס מחית, כאשר סוכר וחלבוני ביצים מתווספים לפני הקירור. לאחר מכן משלבים את התערובת עם חומר עיבוי מחומם (כגון אגר או פקטין), ולאחר מכן מקציפים (או בזמנים המודרניים מערבבים עם מערבל חשמלי), עד שהוא בעל מרקם דביק היוצר צורת פסגות. לאחר מכן מוציאים אותו מתוך תבנית בצורת כוכב ומשאירים אותו לייבוש. על אף שהחלק החיצוני יהפוך מוצק יותר עם מרקם יבש, החלק הפנימי יישאר אוורירי ודביק.

## גלריה

קובץ:Zefir_in_chocolate_coat2.JPG|זפיר מצופה שוקולד
קובץ:Zefyrai.JPG| תערובת זפיר ורוד ולבן בעיצוב צדפה
קובץ:Food_in_Kharkiv_(6).jpg|זפיר (מדף עליון) בחנות בחרקוב


## קישורים חיצוניים

## הערות שוליים

קטגוריה:המטבח הסובייטי
קטגוריה:המטבח הרוסי: קינוחים
קטגוריה:המטבח האוקראיני: קינוחים
רוי האלדיי

**הארי לירוי (רוי) האלדיי השלישי** (14 במאי 1977 - 7 בנובמבר 2017) היה מגיש בייסבול מקצועני אמריקאי, ששיחק בליגת הבייסבול MLB עבור טורונטו בלו ג'ייס ופילדלפיה פיליז בין השנים 1998 ו-2013. הכינוי שלו, "**דוק**", נטבע על ידי השדרן של טורונטו בלו ג'ייס, טום צ'יק. האלדיי היה אחד המגישים הדומיננטיים ביותר של תקופתו, ונבחר לנבחרת האול סטאר שמונה פעמים. היה ידוע בעמידותו יוצאת הדופן, והוביל את הליגה במשחקים שלמים שבע פעמים, הכי הרבה מכל מגיש שהקריירה שלו החלה אחרי 1945. הוא גם הוביל את הליגה ביחס סטרייק-אאוט להליכה חמש פעמים ובסך סיבובים שהוגשו ארבע פעמים.
ממוזער|רוי האלדיי במדי הפילדלפיה פיליס באימון האביב 2012
גדל בארבאדה, קולורדו, למד שם בתיכון מקומי, לפני שנבחר במקום ה-17 על ידי הבלו ג'ייז בדראפט ה-MLB של 1995. הוא ערך את הופעת הבכורה שלו בליגה הבכירה ב-1988, ובמשחק השני של הקריירה שלו הגיע מרחק נגיעה מהגשת משחק ללא חבטות. לאחר שהתקשה מאוד להצליח בשנת 2000, הוא הורד לליגת המשנה, שם הוא עיבד מחדש את כישורי ההגשה שלו. בשנת 2002, אחרי שכבר חזר לליגה הבכירה, האלדיי ביסס את עצמו כמגיש מתחיל מובחר ובעל עמידות יוצאת דופן, ונבחר למשחק האולסטאר הראשון שלו. בשנה שלאחר מכן, הוא זכה בפרס סיי יאנג של הליגה האמריקאית (AL) כשהוא מוביל את ה-AL במשחקים שלמים. את ההישג הזה הוא שיחזר חמש פעמים בשבע עונות, עד 2009. אחרי עונת 2009, נבחר על ידי *[[ספורטס אילוסטרייטד]]* לאחד מחמשת המגישים הפותחים בקבוצת העשור.

לפני עונת 2010 הוא הועבר בטרייד לפילידלפיה פיליז, ובאותה שנה, הוא הציג גם את המשחק המושלם ה-20 בהיסטוריה, נגד הפלורידה מארליס במ29 למאי. ב-6 באוקטובר הוא הגיש את המשחק ללא חבטות השני בהיסטוריה של הפלייאוף של הליגה הבכירה, נגד הסינסינטי רדס. באותה שנה הוא הוביל את ה-MLB במשחקים בהם הקבוצה היריבה לא הצליחה להשיג אף נקודה, זו השנה השנייה ברציפות, וזכה בפרס הסיי יאנג של הליגה הלאומית. ב-2011 הייתה להאלדיי עונה דומיננטית נוספת, שבה הוא הוביל את ה-NL במשחקים שלמים, אך הוא סבל מפציעות בשנתיים שלאחר מכן. לאחר עונת 2013, הוא הודיע על פרישה, כשהוא מוביל הליגה הבכירה כשחקן הפעיל עם הכי הרבה משחקים שלמים בקריירה, עם 67.
ממוזער|טקס כניסתו של הלאדיי להיכל התהילה הלאומי. אשתו בראנדי קיבלה את ההוקרה בשמו.
ב-7 בנובמבר 2017, האלדיי מת כשהתרסק עם מטוסו מסוג ICON A5 לתוך מפרץ מקסיקו אל מול חופי פלורידה. הוא היה בן 40 במותו.הבלו ג'ייס הוציאו לאחר מותו את מספר 32 שלו משימוש, והפיליס הוציאו את המספר 34 שלו משימוש גם כן. האלדיי הוכרז כמועמד להיכל התהילה הלאומי של הבייסבול ב-22 בינואר 2019, ונבחר עם 85.4% מהקולות.

## קישורים חיצוניים

* 

## הערות שוליים

קטגוריה:אמריקאים ילידי קולורדו
קטגוריה:דנוור: אישים
קטגוריה:שחקני בייסבול אמריקאים
קטגוריה:מגישים (בייסבול)
קטגוריה:שחקני טורונטו בלו ג'ייז
קטגוריה:שחקני פילדלפיה פיליז
קטגוריה:חברי היכל התהילה של הבייסבול
קטגוריה:זוכי פרס סיי יאנג
קטגוריה:קולורדו: ספורטאים
קטגוריה:אמריקאים שנולדו ב-1977
קטגוריה:אמריקאים שנפטרו ב-2017
שלום מקנזי

**שלום מקנזי** (נולד ב-12 ביוני 1976) הוא יזם, איש עסקים ומיליארדר ישראלי. נכון לשנת 2024, מוערך מקנזי בשווי של כ-1.4 מיליארד דולרים, לפי מגזין פורבס.

## ביוגרפיה
מקנזי גדל בבת ים. אביו היה יזם נדל"ן, ואילו אמו עקרת בית. בילדותו עבר עם משפחתו להתגורר בארצות הברית, בעקבות עסקיו של אביו.

בשנת 2002 החל מקנזי את דרכו בתחום פיתוח טכנולוגיות להימורים בספורט, ולאחר כשנה היה ממקימיה של חברת 10BET LTD UK . שהציעה למשתמשיה פלטפורמה להימורים מקוונים בספורט.

בשנת 2007 הקים את חברת SBTech, חברה לפיתוח טכנולוגיות להימורים בספורט, אתרי הימורים, לוטו ממשלתי ועוד. בשנת 2020 היו ב-SBTech למעלה מ-1,200 עובדים, כ-11 אתרים פיזיים בכל העולם, ופעלה ב-15 שוקי הימורים מפוקחים. החברה זכתה בפרס "ספקית ההימורים בספורט" של השנה, לפי אתר Gaming Intelligence. בשנת 2020 התמזגה SBTech במיזוג משולש הופכי עם חברת DraftKings , בעסקת SPAC (יחד עם החברה הציבורית Diamond Eagle). ב-2021 נטען על ידי קרן הגידור הינדנבורג (Hindenburg Research) כי מחצית מהכנסות החברה מגיעות ממדינות שבהן הימורים אינם חוקיים. בעקבות הדו"ח הוגשה תובענה ייצוגית כנגד החברה על ידי בעלי המניות, אך תביעה זו נדחתה על ידי בית משפט בניו יורק.

לאחר המיזוג, הפך מקנזי לחבר הנהלה ב-DraftKings, ובעל המניות הפרטי הגדול ביותר בחברה. בשנת 2023 פרש מתפקידו הניהולי ב-DraftKings. 

בשנת 2021 רכש מקנזי NFT מקולקציית CryptoPunks  מבית המכירות הפומביות סות'ביס, בשווי 11.8 מיליון דולרים, אחת מעשר יצירות ה-NFT היקרות ביותר שנמכרו אי פעם. בנוסף, בשנת 2022 היה ממקימיה של Dminti, פלטפורמה המאפשרת לאמנים להטביע יצירות אמנות דיגיטליות.

## חיים אישיים
מקנזי נשוי למאיה ואב לארבעה ילדים. מתגורר בסביון.

## קישורים חיצוניים

## הערות שוליים

קטגוריה:אנשי עסקים ישראלים
קטגוריה:ישראלים בענף ההימורים
קטגוריה:מיליארדרים ישראלים
קטגוריה:ישראלים שנולדו ב-1976
ענת ברמלר-בר

**ענת ברמלר-בר** (נולדה ב-1972) היא מדענית מחשב ישראלית, פרופסור באוניברסיטת תל אביב הידועה בתרומתה לנושא אבטחת הרשתות, במיוחד בהתקפות מניעת שירות והגנה ניתנת להרחבה על מכשירי האינטרנט של הדברים (IoT).

## ביוגרפיה
ברמלר בר גדלה בחולון, שם למדה בכיתה למחוננים בבית הספר תיכון אילון. היא שוחררה משירות בצה"ל מסיבות מצפוניות.

לברמלר-בר תואר ראשון במתמטיקה ומדעי המחשב (1994), תואר שני במדעי המחשב (1997), תואר ראשון במשפטים (1999), ותואר דוקטור במדעי המחשב (2002), כולם מאוניברסיטת תל אביב. את הדוקטורט, בנושא Algorithm for Efficient and Reliable Routing in the Internet, עשתה בהנחייתו של פרופ' יהודה אפק.

בשנת 2001, הקימה יחד עם חוקרים נוספים את חברת Riverhead Networks,   שפיתחה מערכת חדשנית להפחתת התקפות מניעת שירות, ושימשה בה כמדענית ראשית.  Riverhead נרכשה על ידי Cisco Systems בשנת 2004. היא הצטרפה לאוניברסיטת רייכמן ב-2003, וקודמה למשרת פרופסור ב-2020. מ-2018 עד 2021 שימשה כסגנית הדיקן של בית הספר למדעי המחשב על שם אפי ארזי. בשנת 2023 עברה לאוניברסיטת תל אביב שם היא משמשת כפרופסור מן המניין.

## מחקר
ברמלר-בר ידועה בעבודתה על אבטחת רשת ושיפור אמינות האינטרנט. פרטנית עבודתה מתמקדת לרוב במניעת התקפות סייבר. בשנת 2020 עבדה ברמלר-בר עם יהודה אפק וליאור שפיר כדי לחסום את האפשרות ל-NXNSAttack המנצלת חולשה ב-Domain Name Systems.

## קישורים חיצוניים

* 
* Prof. Anat Bremler Barr, באתר של אוניברסיטת תל אביב
* Curriculum Vita: Anat Bremler-Barr באתר של אוניברסיטת רייכמן

## הערות שוליים

קטגוריה:בוגרי אוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:מדעניות מחשב ישראליות
קטגוריה:סגל אוניברסיטת רייכמן
קטגוריה:סגל אוניברסיטת תל אביב: מתמטיקה ומדעי המחשב
קטגוריה:ישראלים שנולדו ב-1972
קטגוריה:ישראליות שנולדו ב-1972
ריברהד נטוורקס

**ריברהד נטוורקס** (באנגלית: **Riverhead Networks**) הייתה חברת אבטחת מחשבים שבסיסה בנתניה, ישראל ובקופרטינו, קליפורניה. החברה נרכשה על ידי סיסקו מערכות ב-22 במרץ 2004.

## היסטוריה
ריברהד נטוורקס נוסדה בשנת 2000 בתל אביב על ידי יהודה אפק, ענת ברמלר-בר, דן טואיטו ויובל רחמילביץ. מימון ראשוני ניתן על ידי קרנות ג'מיני ישראל, כור ונצ'רז ואינטל השקעות. ב-22 במרץ 2004 חברת סיסקו מערכות שילמה 44 מיליון דולר כדי לרכוש את השליטה המלאה בחברה (מתוכם 5 מיליון דולר כספים שהושקעו בסבב B של סיסקו). בעקבות הרכישה על ידי סיסקו הועבר מרכז הפיתוח של החברה ומוזג עם מרכז הפיתוח של סיסקו ישראל בנתניה.

## טכנולוגיה
ריברהד נטוורקס סיפקה פתרונות להגנה מפני מתקפת מניעת שירות מבוזרת (DDoS) על ידי שימוש בסדרה של אלגוריתמים. הטכנולוגיה של החברה מאפשרת למערכות ה-IT של החברה להמשיך לפעול, אפילו בעיצומה של התקיפה.

## ראו גם
* התקפת מניעת שירות
* סיליקון ואדי

## קישורים חיצוניים
* Riverhead Networks
* קרנות ג'מיני ישראל

## הערות שוליים

קטגוריה:תל אביב-יפו: חברות
קטגוריה:תעשיית אלקטרוניקה בישראל
קטגוריה:חברות תוכנה ישראליות
חלב אפוי

**חלב אפוי** (ברוסית: **топлёное молоко**; באוקראינית: **пряжене молоко**; בבלארוסית: **адтопленае малако**) הוא מגוון של חלב מורתח שהיה פופולרי במיוחד ברוסיה, באוקראינה ובבלארוס. המשקה נעשה על ידי בעבוע של חלב על אש נמוכה במשך שמונה שעות או יותר.

## היסטוריה
חלב אפוי היה פופולרי יחסית גם מחוץ לרוסיה. הוא נחשב לטעים יותר מחלב מבושל, ותואר בספרות הרפואית כמתאים וקל יותר לעיכול. המתכון הפשוט ביותר שהוצע על ידי ספרי בישול מהמאה ה-19 לחלב אפוי הורה להשאיר חלב בתנור למשך הלילה,  אולם ניתן היה למצוא גם מתכונים משוכללים יותר.

באזורים כפריים, חלב אפוי נוצר על ידי השארת קנקן חלב מבושל בתנור למשך יום או לילה עד שהוא צופה בקרום חום. חשיפה ממושכת לחום גורמת לתגובות בין חומצות האמינו של החלב לבין הסוכרים, וכתוצאה מכך נוצרת תגובת מייאר היוצרת תרכובות מלנואידין המעניקות לחלב צבע קרמי וטעם קרמלי. הרבה מאוד לחות מתאדה, וכתוצאה מכך מתרחש שינוי במרקם. הכיריים בבית עץ רוסי מסורתי (איזבה ברוסית: Изба) מחזיקים "טמפרטורות בישול משתנות על סמך מיקום המזון בתוך התנור".

כיום מייצרים חלב אפוי בקנה מידה תעשייתי. למשל חלב צרוב, שהוא נקי מחיידקים ומאנזימים וניתן לאחסן אותו בבטחה בטמפרטורת החדר עד ארבעים שעות. חלב אפוי תוצרת בית משמש להכנת מגוון עוגות, פשטידות, פאיים ועוגיות.

צריכה לטווח ארוך של חלב אפוי עשויה לסייע בפתרון אלרגיה לחלב. עם זאת, במקרים מסוימים, הסובלנות שנרכשת בדרך זו מתבטלת עם הזמן והאלרגיה חוזרת.

## חלב אפוי מותסס
ריאז'נקה ווארנץ הם מוצרי חלב אפוי מותסס, סוג של יוגורט מסורתי. זהו משקה ארוחת בוקר נפוץ באוקראינה, בבלארוס וברוסיה.

בקהילות איכרים, וארנץ נוצר בתנור המזרח סלאבי המסורתי על ידי "אפיית חלב מוחוץ לצבע חום זהוב". בעידן הסובייטי, השם "ריאז'נקה יושם על משקה שיוצר על ידי הממשלה בצבע קרם ללא כרום.

## ראו גם
* חלב מרוכז

## קישורים חיצוניים

## הערות שוליים

קטגוריה:המטבח הבלארוסי
קטגוריה:המטבח האוקראיני
אפוי
אליונה אליונה

**אליונה אולהיבנה סברננקו** (באוקראינית: **Альо́на Олегівна Савране́нко**; נולדה ב-14 ביוני 1991), הידועה בשם הבמה שלה **אליונה אליונה** (באוקראינית: **Alyona Alyona**), היא ראפרית וכותבת שירים אוקראינית. בשנת 2019 הוציאה את אלבום הבכורה שלה, *[[Pushka]]*. מאוחר יותר יצאה לו מהדורת דלוקס בשם *V khati MA*.

אליונה כונתה על ידי כלי התקשורת באוקראינה כ"כוכבת הפופ החדשה במדינה". במאמר בשם "15 European Pop Acts Who Matter Right Now" של הניו יורק טיימס הושוותה לאזיליה בנקס. היא ייצגה את אוקראינה באירוויזיון 2024 עם השיר "Teresa & Maria", שיתוף פעולה עם הזמרת ג'רי הייל. השיר הגיע למקום השלישי.

## שנותיה הראשונות
אולהיבנה נולדה ביישוב קפיטניבקה שבמחוז קירובוהראד, אז הרפובליקה הסובייטית הסוציאליסטית האוקראינית. היא בעלת שני תארים אקדמיים, שאחד מהם היה מהאוניברסיטה הממלכתית-פדגוגית על שם גריגורי סקובורודה בעיר פריאסלאב. תחילה עבדה כגננת בגן ילדים בברישיבקה שבמחוז קייב. לאחר מכן ניהלה גן פרטי משלה. לאחר שצברה פופולריות כזמרת החליטה לפרוש מעבודתה.

## קריירה
במחצית הראשונה של העשור הראשון של המאה ה-21 החלה לכתוב שירי ראפ מתוך ניסיון לפרוץ לעולם המוזיקה ככותבת. שם הבמה הראשון שלה היה אליונה אל. קאידה (מעוצב כ-"Alyona Al.kaida").

תחת הכינוי הנוכחי שלה, אליונה אליונה, הוציאה באוקטובר 2018 את הווידאו קליפ הראשון שלה עבור "Rybky". ב-24 באוקטובר פורסם הקליפ השני של אותו השיר, הפעם בבימוי והפקה מקצועית. ב-12 בנובמבר יצא הסרטון של "Holovy", שבחודשו הראשון צבר כמיליון צפיות. שני קטעי וידאו נוספים עלו ליוטיוב מאוחר יותר: "Vidchyniai" ב-30 בנובמבר ו-"Zalyshaiu svii dim" בדצמבר, המספר על עזיבתה של אליונה מברישיבקה.

בינואר 2019 הוציאה שיר בשם "Obitsianky" ("הבטחות") במהלך עיצומן של המעילות הפוליטיות של פטרו פורושנקו. ב-8 באפריל פורסם אלבום הבכורה שלה, *[[Pushka]]*. הוא כלל ארבעה שירים שכבר פורסמו, ותשעה חדשים, כולל "Padlo", דואט עם אלינה פאש. באותו חודש הוכתרה על ידי מגזין ווג כ"כוכבת הפופ הבלתי-צפויה של אוקראינה".

באוגוסט 2019 הופיעה אליונה אליונה בפסטיבל סיגט  בבודפשט, בירת הונגריה. בדצמבר כתבה את "Vilna", שבוצע על ידי טינה קרול ויוליה סנינה ונכלל בפסקול של הסרט *Viddana*. ב-7 בפברואר 2020 חתמה חוזה הקלטות בשלוחה הפולנית של חברת התקליטים דאף ג'אם. ב-15 בינואר 2021 זכתה בפרס הקהל בתחרות הכישרונות האירופאית מיוזיק מובס.

בפברואר 2023 הופיעה בישראל ביחד עם נטע ברזילי במועדון הבארבי בתל אביב.

בשנת 2021 הייתה חלק ממצבת השופטים של הקדם האוקראיני לאירוויזיון 2021. בשנת 2024 הוציאה עם ג'רי הייל דואט בשם "Teresa & Maria". מאוחר יותר הוכרז כי הצמד עתיד להשתתף בקדם האוקראיני לאירוויזיון 2024. הוא נערך ב-4 בפברואר אותה השנה, בו ניצחו השתיים עם השיר "Teresa & Maria", ונבחרו לייצג את אוקראינה באירוע האירוויזיון השנה. השתיים התחרו בחצי הגמר הראשון של התחרות, שנערך ב-7 במאי, ממנו העפילו לשלב הגמר. ב-11 במאי ביצעו את שירן על בימת גמר אירוויזיון 2024. הן סיימו במקום השלישי עם 453 נקודות.

## דיסקוגרפיה
### מיני-אלבומים
* 2022: *[[Dai Boh]]* (ביחד עם ג'רי הייל)

### אלבומי אולפן
* 2019: *[[Pushka]]*
* 2019: *[[V khati MA]]*
* 2021: *[[Galas]]*
* 2021: *[[Lava (אלבום של אליונה אליונה)|Lava]]*

## קישורים חיצוניים
* 

## הערות שוליים

קטגוריה:זמרות אוקראיניות
קטגוריה:ראפריות
קטגוריה:נציגי אוקראינה באירוויזיון
קטגוריה:משתתפי אירוויזיון 2024
קטגוריה:ילידות 1991
Concurrency (מדעי המחשב)

[ממוזער|207x207 פיקסלים|[בעיית הפילוסופים הסועדים, בעיה קלאסית הכרוכה במקביליות ומשאבים משותפים]]
במדעי המחשב, **concurrency** (על פי האקדמיה ללשון העברית: בו־זמניות) היא היכולת של חלקים או יחידות שונות של תוכנית, אלגוריתם או בעיה להתבצע בסדר אקראי או בחלקי, מבלי להשפיע על התוצאה. רעיון זה מאפשר ביצוע של מספר פעולות מקביל, וכך לאפשר שיפור משמעותי במהירות הכוללת של ביצוע הפעולות במערכות מרובות מעבדים  ומרובות ליבות מחשב. במונחים טכניים יותר, concurrency מתייחסת לפירוק של תוכנית, אלגוריתם או בעיה לרכיבים או יחידות חישוב שאינן תלויות בסדר או בסדר חלקי.

לפי רוב פייק , מקביליות היא ההרכבה של ביצוע חישובים שונים כאשר כל חישוב הוא עצמאי ולא תלוי באחרים. Concurrency אינה כוללת בהכרח מקבילוּת (parallelism): cuncurrency היא **התמודדות** עם הרבה דברים בבת אחת לעומת מקבילות שהיא **עשיית** הרבה דברים בבת אחת. Concurrency היא אסטרטגיה להתמודדות, לעומת מקבילות שהיא קונספט הנוגע לביצוע. Concurrency מספקת דרך לבנות פתרון לבעיה שעשויה (אך לא בהכרח) להיות ניתנת לפתרון בעזרת חישוב מקבילי.

פותחו מספר מודלים מתמטיים לחישוב Concurrency כללי. ביניהם רשתות פטרי, חישובי תהליך (Process calculus), מכונת גישה אקראית מקבילה (Parallel RAM), מודל השחקן (Actor model) ושפת התיאום של ריאו (Reo Coordination Language).

## ראו גם
* עיבוד מקבילי

## קישורים חיצוניים

## הערות שוליים

קטגוריה:מדעי המחשב
היבר מאנינג ולס

**היבר מאנינג ולס** (באנגלית: **Heber Manning Wells**; ) היה פוליטיקאי ובנקאי אמריקאי שכיהן כמושל יוטה הראשון ודמות מפתח בעיצוב המדינה החדשה שהתקבלה לארצות הברית.

## ביוגרפיה
ולס נולד בסולט לייק סיטי ב-11 באוגוסט 1859, בנם של דניאל ה. ולס ומרתה גיבנס האריס. הוא צאצאם של שניים ממושלי קולוניית קונטיקט לשעבר, תומאס ולס וג'ון ובסטר. אביו היה דמות בולטת בכנסיית ישוע המשיח של קדושי אחרית הימים וכיהן כראש עיריית סולט לייק סיטי. אחיו היה בריאן ה. ולס, מייג'ור גנרל בצבא ארצות הברית. היבר ולס למד בבתי הספר של סולט לייק סיטי, סיים את לימודיו באוניברסיטת יוטה ב-1875 ולאחר מכן השתלב בעולם הבנקאות ובשלטון מקומי. ולס היה מנהל "חברת יוטה לחסכון ונאמנות" ודירקטור בבנק המדינתי של יוטה. הוא גם היה פעיל בחייה האזרחיים של סולט לייק סיטי, כולל חברות במועדון הגברים "אלטה", פעלתנות בארגון "בני המהפכה האמריקאית" ו"בני חלוצי יוטה".

לאחר ששימש כסגן מתעד העיר ומבקר העירייה ג'ון תומאס קיין, ולס מילא תפקיד זה בעיריית סולט לייק סיטי מ-1882 עד 1890, וב-1887 היה מזכיר הוועידה החוקתית של טריטוריית יוטה. הוא נבחר לכהונה במועצת העבודות הציבוריות של העיר ב-1890 וב-1893. ב-1892 התמודד לא הצלחה לראשות העירייה. בשנת 1895 היה ציר בוועידה שניסחה את חוקת המדינה, מה שהביא לקבלתה של יוטה כמדינה ה-45 בארצות הברית.

ב-1895 ניצח ולס את יו"ר המפלגה הרפובליקנית של יוטה, צ'ארלס קריין, ואת מושל הטריטוריה לשעבר ארתור לויד תומאס בבחירות למועמדות הרפובליקנית לתפקיד מושל יוטה. בבחירות הכלליות גבר על ג'ון תומאס קיין , מועמד המפלגה הדמוקרטית. ולס נבחר לתקופת כהונה בת חמש שנים, אשר נקבעה לתקופה זו כדי לקבוע בחירות אחת לארבע שנים בשנים זוגויות החל משנת 1900. ב-1900 נבחר מחדש לכהונה בת ארבע שנים, והביס את המועמד הדמוקרטי ג'יימס מויל. ולס, שהושבע לתפקידו בגיל 36, הוא האדם הצעיר ביותר שכיהן כמושל יוטה.

כהונתו הראשונה של ולס עסקה בהרכבה ובארגון של ממשלת המדינה החדשה, כולל מיסוד הרשות השופטת ומחלקות הרשות המבצעת. דאגה מתמשכת לגבי זמינות המים הן לחקלאות והן לאוכלוסייה הגדלה בהתמדה הובילה בשנת 1897 לחקיקת החוקים הראשונים ביוטה הנוגעים להשקיה ולזכויות מים. ולס גם היה תומך בהקמת המוסד הלימודי "Branch Normal School" להכשרת מורים, שהפך מאוחר יותר לאוניברסיטת דרום יוטה. בנוסף, הוא תמך ביצירת הארגון הראשון במימון המדינה לתמיכה באומנויות, שהפך בסופו של דבר למועצת האומנויות של יוטה. במהלך כהונתו הראשונה קיבלה המדינה מהממשלה הפדרלית של ארצות הברית אדמות פדרליות של הבסיס הצבאי פורט דאגלס למען הקמת אוניברסיטת יוטה. ב-1900 מינה את אמה ג'. מקוויקר כמפקחת המדינתית על הוראה ציבורית, ובכך נהייתה לאישה הראשונה שמילאה תפקיד ציבורי במדינה.

בשלהי כהונתו השנייה התכוון להתמודד אל הסנאט של ארצות הברית, אך ויתר על כך לבקשתו של חבר הקונגרס ג'ורג' סאת'רלנד, שלבסוף נבחר לסנאט. ב-1904 התמודד ולס לתקופת כהונה הנוספת כמושל אך הפסיד את מועמדות המפלגה הרפובליקנית לג'ון כריסטופר קטלר. לאחר הפסדו בבחירות המקדימות שב לעסוק בבנקאות ולתפקידיו בעיריית סולט לייק סיטי. בערוב ימיו היה עורך-שותף של העיתון "Deseret News".

ב-12 במרץ 1938 לקה בשבץ מוחי ומת. הוא נטמן בבית העלמין של סולט לייק סיטי.

## קישורים חיצוניים

* 

## הערות שוליים

קטגוריה:אמריקאים ילידי יוטה
קטגוריה:סולט לייק סיטי: אישים
קטגוריה:אמריקאים ממוצא אנגלי
קטגוריה:בוגרי אוניברסיטת יוטה
קטגוריה:מושלי יוטה
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1859
קטגוריה:אמריקאים שנפטרו ב-1938
אומד-L

[ממוזער| אומדי L פשוטים המוצגים גרפית באמצעות [תרשים קופסה: חציון, רבעונים, טווח בין־רבעוני, מינימום, מקסימום, טווח, אמצע הטווח.]]
בסטטיסטיקה, **אומד־L** הוא אומד שהוא צירוף ליניארי של סטטיסטי הסדר (שנקרא גם **סטטיסטי־L** ). זה יכול להיות סטטיסטי סדר בודד, כמו בחציון (של מספר אי־זוגי של ערכים), או צירוף ליניארי של כל סטטיסטי סדר, כמו בממוצע.

היתרון העיקרי של אומדי־L הוא שהם לרוב סטטיסטים מאוד פשוטים ולעיתים קרובות חסינים: בהינתן נתונים ממוינים, הם קלים מאוד לחישוב ולפרשנות. לעיתים קרובות יש להם עמידות גבוהה מפני השפעה של נתונים חריגים. לכן הם שימושיים בסטטיסטיקה חסינה ובסטטיסטיקה תיאורית. עם זאת, הם לעיתים קרובות פחות יעילים מאומדי־M. בנסיבות רבות, אומדי־L מתאימים לקבלת אומדן ראשוני.

## דוגמאות
דוגמה בסיסית היא החציון. נתונים *n* ערכים x_1, \ldots, x_n, אם n=2k+1 הוא אי־זוגי, החציון שווה ל־x_{(k+1)}, סטטיסטי הסדר ה־k+1 ; אחרת, אם n=2k הוא זוגי, החציון הוא הממוצע של שני סטטיסטי סדר: (x_{(k)} + x_{(k+1)})/2 . בשני המקרים אלו החציון הוא צירוף ליניארי של סטטיסטי סדר, ולכן הוא דוגמה פשוטה לאומד־L.

דוגמאות נוספות מסודרות לפי מספר סטטיסטי הסדר המעורבים: המקסימום, המינימום, או כל סטטיסטי סדר בודד, שברון, אמצע הטווח, הטווח, טווח קטום (כולל הטווח הבין־רבעוני ), ממוצע קטום (כולל את הממוצע הבין־רבעוני ) והממוצע.

קטגוריה:סטטיסטיקה
קטגוריה:סטטיסטיקה תיאורית
דונג ג'ה-האו

**דונג ג'ה-האו** (במנדרינית: **董志豪**; נולד ב-31 במרץ 2005) הוא שחיין סיני, אלוף עולם (דוחה 2024) וסגן אלוף משחקי אסיה (האנגג'ואו 2022) במשחה ל-200 מטר חזה.

## ביוגרפיה
### 2023
באליפות האביב של הרפובליקה העממית של סין שנערכה במרץ סיים במקום השני במשחה ל-200 מטר חזה בשיא עולם חדש לנוער של 2:08.83 דקות.

באליפות העולם שנערכה ביולי בפוקואוקה שביפן סיים במקום רביעי בשיא עולם חדש לנוער של 2:08.04 דקות, כשהוא שובר את שיא העולם לנוער שקבע בעצמו בשלב חצי הגמר ועמד על 2:08.47 דקות.

#### סגן אלוף משחקי אסיה
במשחקי אסיה שנערכו בספטמבר בהאנגג'ואו שברפובליקה העממית של סין זכה במדליית כסף במשחה ל-200 מטר חזה בתוצאה של 2:08.67 דקות.

### 2024
#### אלוף עולם
באליפות העולם שנערכה בפברואר בדוחה שבקטר זכה במדליית זהב במשחה ל-200 מטר חזה בשיא אישי חדש של 2:07.94 דקות, לפני קספר קורבו מהולנד (2:08.24 דקות) וניק פינק מארצות הברית (2:08.85 דקות). בנוסף, סיים במקום 16 במשחה ל-100 מטר חזה בתוצאה של 1:00.45 דקות, ובמקום 11 במשחה שליחים 4x100 מעורב משולב בתוצאה של 3:48.16 דקות.

באולימפיאדת פריז סיים במקום הרביעי במשחה ל-200 מטר חזה בתוצאה של 2:08.46 דקות.

## שיאים אישיים
### בריכה אולימפית
* 50 מטר חזה: 27.58 שניות (2023)
* 100 מטר חזה: 59.73 שניות (2023)
* 200 מטר חזה: 2:07.94 דקות (2024)

## ראו גם

## קישורים חיצוניים

קטגוריה:שחייני חזה
קטגוריה:שחיינים סינים
קטגוריה:אלופי עולם בשחייה
קטגוריה:שחיינים באולימפיאדת פריז (2024)
קטגוריה:סינים שנולדו ב-2005